         ROMÂNIA                        
      JUDEŢUL IAŞI                                             

MUNICIPIUL PAŞCANI                                             

   CONSILIUL LOCAL                                                 
HOTĂRÂRE
privind acordarea unor facilităţi pe mijloacele de transport în comun pentru  veterani de razboi, vaduve de razboi, persoane cu handicap grav si accentuat, insotitorii si asistentii  personali  ai  acestora  si   anumite categorii de  pensionari precum şi pentru persoanele persecutate politic şi etnic, refugiate sau deportate 
din municipiul Pascani


Consiliul Local al Municipiului Paşcani, judeţul Iaşi;

Avand in vedere expunere de motive a  Primarului municipiului Pascani in calitate de initiator al proiectului de hotarare, inregistrata sub nr. 3480/19.02.2010 ;


Având în vedere referatul nr. 3365 din 17.02.2010 întocmit de Serviciul Comunitar de Asistenţă Socială, Protecţie Socială şi Autoritate tutelară şi Serviciul Buget, Financiar,Contabilitate din cadrul Primăriei municipiului Paşcani;
In baza rapoartelor de avizare ale :

· Comisiei de prognoze economico- sociale, buget, finante, industrie, agricultura, silvicultura, prestari servicii, comert si IMM-uri;
· Comisiei  pentru sanatate, munca, protectie sociala si combaterea saraciei;
· Comisiei juridice, ordine publica, drepturile omului si libertatilor cetatenesti  din cadrul Consiliului Local al municipiului Pascani;         
Având în vedere prevederile art.7, art.8, art.9 şi art.33 alin. (1) din Legea nr.47/2006 privind sistemul naţional de asistenţă socială;

In conformitate cu prevederile art. 49 lit. e) şi g), art.51 şi art. 52 din  Anexa nr. 1 la H.G. nr.1149/2002 pentru aprobarea Normelor metodologice de aplicare a prevederilor Legii nr.116/2002 privind prevenirea şi combaterea marginalizării sociale; 



            În conformitate cu prevederile art.6 lit. e) şi art.23 din Legea nr.448/2006 privind protecţia şi promovarea drepturilor persoanelor cu handicap, republicată, cu modificarile si completarile  ulterioare;
Având în vedere art. 16 lit. b) din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificarile si completarile  ulterioare;

Având în vedere prevederile art.5 lit.b) din Legea nr.189/2000 (actualizată) privind aprobarea <LLNK 11999   105130 301   0 34>Ordonanţei Guvernului nr. 105/1999 pentru modificarea şi completarea <LLNK 11990   118 411821   0 28>Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri,  cu modificările ulterioare;

În conformitate cu prevederile art. 36 alin.(1), alin (2) lit. a) şi d), alin.(6) lit. a), punctul 2 din Legea nr. 215/2001 privind administraţia publică locală, republicată, cu modificările si completările ulterioare;

În temeiul art.45 alin.(1) din Legea nr.215/2001, privind administraţia publică locală, republicată, cu modificarile si completarile ulterioare,

HOTĂRĂŞTE:
Art.1 (1) Se acordă şi în anul 2010 abonamente pe mijloacele de transport în comun -cu tarif social- cu valoarea de 25 lei/lună.
    (2) Beneficiarii acestor abonamente vor fi categoriile de persoane care au stabilit, prin lege, dreptul de a beneficia de gratuitate pe transportul în comun cum ar fi : veterani de razboi, vaduve de razboi, persoane cu handicap grav si accentuat, insotitorii si asistentii  personali ai acestora, domiciliaţi in localităţile componente ale muncipiului Paşcani, care adreseaza o solicitare în scris, servicii care se execută de către RAGCL Paşcani.

     (3) Beneficiarii acestor abonamente vor fi şi categoriile de persoane persecutate din motive politice sau etnice cu începere de la 6 septembrie 1940 pana la 6 martie 1945, deportate în străinătate sau refugiate care au stabilit, prin lege, dreptul de a beneficia de gratuitate pe transportul în comun şi domiciliază pe raza municipiului Paşcani, care adreseaza o solicitare în scris, servicii care se execută de către RAGCL Paşcani.
Art.2 ( 1)Stabilirea dreptului de a beneficia de gratuitate pe transportul în comun pe raza municipiului Pascani este facută de personalul Serviciului Comunitar de Asistenta Sociala, Protectie Sociala si Autoritate Tutelara din cadrul Primăriei municipiului Pascani după verificarea actelor depuse în sprijinul obţinerii acestui drept.
(2)Beneficiarul de gratuitate va depune o cerere scrisa, prin care solicita acest drept, insotita de copii xerox după actele care pot dovedi acordarea acestui drept.

(3)Pe baza acestor actelor se va elibera o legitimatie de calatorie conform unui model agreat de toate parţile implicate.

(4)Eliberarea legitimatiilor initiale va fi efectuată la sediul Serviciului Comunitar de Asistenta Sociala, Protectie Sociala si Autoritate Tutelara, avind ca semn distinctiv stampila primariei municipiului Pascani.

(5)Termenul de valabilitate va fi de şase luni, după care, prelungirea acestuia se va face prin vizarea la sediul R.A.G.C.L. Pascani, pe baza listei trimise de către serviciul primariei, în primele cinci zile de la expirarea termenului de valabilitate.

(6)După aceasta data, prelungirea vizei se va face la sediul Serviciului Comunitar de Asistenta Sociala, Protectie Sociala si Autoritate Tutelara din cadrul primariei municipiului Pascani.

(7)Confirmarea acordarii prelungirii vizei la aceste centre, se va face prin semnarea pe borderoul transmis centrului şi prin completarea cu datele de identificare ale celui care solicita viza. Borderoul se va depune în original la Primaria Pascani, fiind baza pentru plata către furnizorul de servicii, copia cu semnături fiind păstrată la sediul R.A.G.C.L Pascani.
(8)În cazul pierderii sau a furtului acestor legitimatii, eliberarea altor duplicate se va face numai după publicarea anuntului de anulare într-un ziar local.
 Art. 3 Se aprobă 2 călătorii/ lună dus-întors gratuite cu mijloacele de transport în comun, pensionarilor al căror venit este de pana in 400 lei, domiciliaţi in localităţile componente  muncipiului Paşcani, servicii care se executa de către RAGCL Paşcani.
  Art.4 Înlocuirea legitimatiilor sau abonamentelor eliberate de Serviciului Comunitar de Asistenta Sociala, Protectie Sociala si Autoritate Tutelara din cadrul primariei municipiului Pascani pâna la intrarea în vigoare a prezentei hotarâri, se va face treptat, pe o perioada de trei luni.
            Art.5 Fondurile necesare pentru acoperirea cheltuielilor vor fi suportate din bugetul consiliului local, din fondurile prevăzute ca subvenţii, capitolul 68 - “Asistenta Sociala”.
            Art.6 Legitimatia de transport -cu tarif social- este personala, are fotografie şi nu se poate transmite altei persoane, încălcarea acestei dispoziţii ducând la posibilitatea de a pierde dreptul de transport gratuit pe raza municipiului Pascani.

            Art.7 Un solicitant al prevederilor acestei hotarâri, care îndeplineşte ambele conditii prevăzute la art.1 alin.(2) şi art. 3, poate beneficia doar de o singură formă de gratuitate în funcţie de actele pe care le prezintă.

            Art.8 Personalul de control pe mijloacele de transport în comun va atentiona întîi persoanele beneficiare de prevederile acestei hotarari de faptul ca nu sunt în termenul de valabilitate a legitimatiei, prin inscrierea pe legitimatia de calatorie a datei şi numelui persoanei care a facut controlul. La un al doilea control, dacă nu s-a procedat la remedierea situatiei, vor ridica legitimatia şi o vor depune pe baza de proces verbal la sediul biroului, motivand ridicarea acesteia.

Art.9 Acordarea facilitatilor se face numai pentru persoanele cu domiciliul in municipiul Paşcani .

Art.10 Facilităţile pe transportul urban de călători nu se acordă retroactiv ci începând din luna următoare depunerii cererii cu excepţia lunii martie 2010.
            Art.11 Se va verifica prin sondaj, prin anchete sociale, dacă modul de acordare şi utilizare al acestor legitimatii este corect.


Art.12 Decontarea facilităţilor acordate prin prezenta hotărâre se va factura de către R.A.C.G.L. Paşcani către Serviciul Financiar – contabilitate şi ordonatorului de credite din cadrul Primăriei municipiul Paşcani, care au obligaţia de a achita facturile, înainte de eliberarea legitimatiilor către beneficiari.
Art.13 Aceste facilităţi vor fi acordate categoriilor de beneficiari prevăzuţi la art.1 alin. (2) şi art.3 în limita fondurilor existente în bugetul local.

 Art.14 Consiliul de administraţie al RAGCL, Serviciul Buget,  Financiar, Contabilitate şi Serviciul Comunitar de Asistenţă Socială, Protecţie Socială şi Autoritate Tutelară din cadrul Primăriei municipiului Paşcani vor duce la îndeplinire prevederile prezentei hotărâri.


Art.15 Serviciul administraţie publică locală, va comunica în copie prezenta hotărâre:

· Instituţiei Prefectului judeţului Iaşi;
· Primarului municipiului Paşcani;

· Viceprimarului municipiului Pascani;

· Serviciului Buget,  Financiar, Contabilitate;

· Serviciului Comunitar de Asistenţă Socială, Protecţie Socială şi Autoritate Tutelară;

· RAGCL Paşcani;

· Mass-media.

 PREŞEDINTE DE ŞEDINŢĂ                             CONTRASEMNEAZĂ

       Consilier,                                                                     Secretar,

                    HALDAN  VASILE  
                      ZUZAN   MIRCEA

